**MEDNARODNA KONFERENCA**

**»GOZD, NAJLEPŠA IN NAJBOLJŠA UČILNICA – GOZD IN PODNEBNE SPREMEMBE«**

**NAVODILA AVTORJEM STROKOVNIH PRISPEVKOV ZA OBJAVO V ZBORNIKU KONFERENCE**

V okviru mednarodne konference »Gozd, najlepša in najboljša učilnica – gozd in podnebne spremembe« bomo pripravili zbornik prispevkov, v katerem bodo objavljena vsa predavanja, delavnice in izvlečki plakatov, ki bodo predstavljeni na konferenci. Prispevek pripravite v slovenskem ali angleškem jeziku, povzetek naj bo napisan v angleškem in slovenskem jeziku. Besedilo naj bo lektorirano. Avtorji plakatov za zbornik pripravijo le izvleček.

Zbornik prispevkov bo objavljen po konferenci v elektronski obliki (PDF) na spletnih straneh CŠOD ([www.csod.si](http://www.csod.si)).

**Izvleček strokovnega prispevka** pošljite na e-naslov: [izobrazevanje@csod.si](mailto:izobrazevanje@csod.si) do 24. 10. 2022. Dopišite, za katero obliko predstavitve ste se odločili: plakat, 20 minutno predavanje, ali delavnico na terenu (45 minut ali 1,5 ure). Poleg pošljite skenirano izpolnjeno in podpisano izjavo o avtorstvu, ki je priloga teh navodil.

Pri izbiri prispevkov bomo upoštevali naslednje kriterije:

- aktualnost teme,

- način predstavitve,

- strukturiranost in organizacijo prispevka,

- strokovnost in razumljivost besedila,

- metodološka ustreznost.

**Navodilo za pripravo plakata**

Priporočena velikost 90 cm x 120 cm, možna so tudi odstopanja. Velikost črk naj bo dovolj velika za branje z oddaljenosti 1,5 m.

Predstavitev posterja 3 – 5 minut.

Izvleček, ključne besede ter kratko predstavitev avtorja za objavo v zborniku pripravite po navodilih za pripravo poročila.

**Navodila za pripravo prispevka za objavo v zborniku**

Prispevek za objavo mora predstavljati lasten, inovativen in prvič predstavljen prispevek in mora obvezno vsebovati:

* utemeljitev povezanosti z vključevanjem podnebnih ciljev in vsebin,
* razlago vključenih elementov didaktike učenja na prostem,
* utemeljitev inovativnosti vsebine, pristopa oziroma teme.

Besedilo mora biti strokovno pripravljeno, dobro sestavljeno in bralcu razumljivo. Za zgradbo prispevka za objavo uporabite vzorec v nadaljevanju teh navodil. Ne sme vsebovati neopredeljenih kratic ali virov.

Dolžina strokovnega članka naj obsega med 10.000 in 15.000 znakov s presledki. Slog pisave: Calibri, velikost znakov v besedilu: 11.

V članku so za boljšo razumljivost dobrodošle tudi slike, fotografije, preglednice ipd.

**Vzorec zgradbe prispevka za objavo v zborniku**

**Naslov prispevka (v slovenskem jeziku)**

Article title (v angleškem jeziku)

**Ime in priimek avtorja**

Organizacija/zavod avtorja

**Izvleček**

Dolžina izvlečka naj bo od 1.000 do 1.500 znakov s presledki. Opisuje naj ključne vsebine prispevka. V izvlečku povzemite celotno vsebino od uvoda do zaključka. Vsebovati mora problematiko, idejo, namen, cilje, način reševanja ter bistvene ugotovitve in sklepe.

**Ključne besede:** ključne besede ali besedne zveze, vezane na temo, zapisane v slovenskem jeziku po abecednem vrstnem redu (5–7 besed ali besednih zvez).

**Abstract**

Povzetek, preveden v angleški jezik.

**Keywords:** ključne besede ali besedne zveze, vezane na temo, zapisane v angleškem jeziku po abecednem vrstnem redu (5–7 besed ali besednih zvez).

**1 Uvod**

Uvod naj opiše glavni problem, namen in cilje v poročilu razdelane tematike ali dejavnosti. Prispevek naj v uvodu tudi prikaže, kaj je avtorja tematike oz. dejavnosti vodilo v povezavo s podnebnimi spremembami.

**2 Osrednji del besedila**

V osrednjem delu naj se avtor omeji na natančen opis tematike ali preizkusa dejavnosti v praksi. Poudarek naj bo na uporabljenih inovativnih didaktičnih pristopih ter v povezavi s podnebnimi spremembami. Potrebna je tudi argumentacija, na kakšen način je tematika ali dejavnost inovativna.

Besedilo v osrednjem delu oblikujte v ustrezno dolga in vsebinsko zaključena poglavja.

Vključite bistvene vire. Trditve in ugotovitve podkrepite s sklicevanjem na vire ali lastna dognanja.

Uporaba slik, fotografij in preglednic lahko bistveno prispeva k jedrnatosti, razumljivosti in zanimivosti članka. Zgradba preglednic in diagramov naj bo preprosta in pregledna. Za prikaz podatkov je bolj priporočljivo uporabiti slike (diagrame) kot preglednice. Slike in preglednice morajo besedilo dopolnjevati, zato se v članku nanje sklicujte in jih opišite.

Pri podatkih, trditvah in ugotovitvah, ki niso neposreden rezultat vašega dela, navedite vire – tudi v seznamu uporabljene literature in virov na koncu članka. S tem ustrezno poudarite trditve in ugotovitve, hkrati pa bralca usmerjate na dodatno literaturo. Upoštevajte avtorske pravice objavljenih del (npr. pri slikah, fotografijah …).

**3 Zaključek**

V zaključku jedrnato navedite bistvene ugotovitve, prednosti in pomanjkljivosti predlaganih rešitev ali ugotovitev, omejitve, odprte probleme ter predloge za prihodnje strokovno in raziskovalno delo. Zaključek naj ne bo povzetek članka.

**4 Viri in literatura**

Skrbno izberite literaturo, ki jo boste uporabili.

Vsi v besedilu navedeni viri morajo biti v seznamu Virov in literature in obratno – vse, kar bo zapisano v seznamu Virov in literature mora biti označeno tudi v tistem delu besedila, kjer je posamezen vir uporabljen. Vire navajajte v skladu s standardom American Psychological Association (APA). Pomagate si lahko tudi s prispevkom Citiranje in navajanje virov po 7. verziji APA standardov (Knjižnica UL PeF) <http://vodici.pef.uni-lj.si/subjects/guide.php?subject=apa7>.

**Kratka predstavitev avtorja**

Avtor naj se v nekaj povedih predstavi. Zapis naj vsebuje vsaj izobrazbo, položaj v organizaciji zaposlitve ter vsebinsko področje dela.

Predstavitev naj bo v slovenskem in angleškem jeziku.

Izjava o avtorstvu

**IZJAVA**

Ime in priimek: \_\_\_\_\_\_\_\_\_\_\_ izjavljam, da sem avtor

prispevka z naslovom: \_\_ \_\_\_ \_ \_\_\_\_ , ki bo predstavljen na mednarodni konferenci Gozd, najboljša in najlepša učilnica – gozd in podnebne spremembe. S svojim podpisom potrjujem, da ne kršim Zakona o avtorskih in sorodnih pravicah.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ Podpis: